open-index/open-wikipedia-markdown huggingface dataset:
Καρλ-Χάιντς Ροτ

Ο **Καρλ-Χάιντς Ροτ** (, γεννημένος στις 27 Μαΐου 1942) είναι Γερμανός ιστορικός, κοινωνιολόγος και ιατρός. Είναι ένας από τους σημαντικούς θεωρητικούς του αυτονομισμού. 

Ήταν ακτιβιστής της Σοσιαλιστικής Ένωσης Γερμανών Φοιτητών στο Αμβούργο και αργότερα έγινε εργατιστής θεωρητικός και ανέπτυξε αυτές τις ιδέες στην έννοια της αυτονομίας . 

## Εξωτερικοί σύνδεσμοι

* Παγκόσμια κρίση;   Παγκόσμια προλεταριοποίηση;  
* Κάρλ-Χάιντς Ροτ και άλλοι - Παγκοσμιοποίηση 
* Συνέντευξη 
* Είναι καιρός για αυτονομία 
* "Μεγάλη Ύφεση": Συνέντευξη με τον Καρλ-Χάιντς Ροτ σχετικά με την παγκόσμια κρίση  

## Παραπομπές


Κατηγορία:Μαρξιστές θεωρητικοί
Κατηγορία:Μαρξιστές
Κατηγορία:Γερμανοί ιστορικοί
Κατηγορία:Γερμανοί κοινωνιολόγοι
Gran Turismo 6

Το ***Gran Turismo 6*** (グランツーリスモ 6, Guran Tsūrisumo Shikkusu, συντομογραφία ***GT6***) είναι βιντεοπαιχνίδι αγώνων που αναπτύχθηκε από την Polyphony Digital και δημοσιεύτηκε από την Sony Computer Entertainment για την κονσόλα βιντεοπαιχνιδιών PlayStation 3. Είναι η έκτη κύρια έκδοση και το δωδέκατο παιχνίδι της σειράς βιντεοπαιχνιδιών *[[Gran Turismo (σειρά)|Gran Turismo]]*. Κυκλοφόρησε παγκοσμίως στις 6 Δεκεμβρίου 2013 και έλαβε θετικές κριτικές, κέρδισε βραβεία και μπήκε στην κορυφή των τσαρτς σε διάφορες χώρες του κόσμου. Τα νέα χαρακτηριστικά που προστέθηκαν περιλαμβάνουν νέα αυτοκίνητα και πίστες, βελτιώσεις στις επιλογές εξατομίκευσης αυτοκινήτων, και συνεργασίες με το Φεστιβάλ Ταχύτητας Γκούντγουντ, το Ινστιτούτο Άιρτον Σέννα, την FIA και τη ΝΑΣΑ. Το Gran Turismo 6 είναι το πρώτο βιντεοπαιχνίδι που έχει περιεχόμενο επίσημα πιστοποιημένο από τη FIA.

## Παραπομπές


Κατηγορία:Βιντεοπαιχνίδια του 2013
Κατηγορία:Gran Turismo
Εσκουιλίνος λόφος

Ο **Εσκουιλίνος λόφος**, λατιν. Esquiline Hill, είναι ένας από τους επτά λόφους της Ρώμης. Η πιο νότια προεξοχή του είναι ο Όππιος λόφος.

## Ετυμολογία
Οι προέλευση του ονόματος του Εσκουιλίνου είναι ακόμη υπό συζήτηση. Μία άποψη είναι, ότι ο λόφος ονομάστηκε έτσι από την αφθονία δένδρων ιταλικής δρυός (aesculi), που φύονται εκεί. Άλλη άποψη είναι ότι, κατά τη βρεφική εποχή της Ρώμης, το Καπιτωλίνος λόφος, ο Παλατίνος και τα βόρεια άκρα του Καίλιου ήταν οι πιο κατοικημένες περιοχές της πόλης, της οποίας οι κάτοικοι εθεωρούντο εντός-του-άστεως (inquilini), ενώ οι κάτοικοι των εξωτερικών περιοχών Αουρέλιαν, Όππιους, Κίσπιους, Φαγκουτάλις εθεωρούντο εκτός-της-πόλης (exquilini, suburbanites).

## Ιστορία
Ο Εσκουιλίνος λόφος περιλαμβάνει τρεις ξεχωριστές απολήξεις, που μερικές φορές αποκαλούνται επίσης λόφοι:
* Κίσπιους, βόρειο άκρο.
* Όππιος, νότιο άκρο.
* Φαγκουτάλις, δυτικό άκρο.

Ο λόφος υψώνεται επάνω από την κοιλότητα, στην οποία αργότερα κτίστηκε το Κολοσσαίο και ήταν ένας σύγχρονος τόπος διαμονής. Σύμφωνα με τον Τίτο Λίβιο η εγκατάσταση επί του Εσκουιλίνου επεκτάθηκε κατά τη διάρκεια τη βασιλείας του Σέρβιους Τούλιους, 6ου βασιλιά της Ρώμης, κατά τον 6ο αι. π.Χ. Ο βασιλιάς επίσης μετακίνησε την κατοικία του στον λόφο, με σκοπό να αυξήσει την αξιοπιστία του.

Ο πολιτικός σύμβουλος και προστάτης της τέχνης Γάιος Μαικήνας (70 - 8 π.Χ.) έκανε του κήπους του, τους πρώτους με Ελληνιστικό-Περσικό στυλ κήπους στη Ρώμη, στον Εσκουιλίνο λόφο, επάνω στο Τείχος του Σεβήρου και της εφαπτόμενης νεκρόπολης, κοντά στους κήπους της Λαμία. Οι διάσημοι Κήποι του Μαικήνα περιείχαν ταράτσες, βιβλιοθήκη και άλλα πολιτιστικά στοιχεία. Στο Όππιο άκρο ο Νέρωνας (37 μ.Χ. - 68) κατάσχεσε ιδιοκτησίες για να κτίσει τον υπερβολικό, ένα μίλι μακρύ, Χρυσό Οίκο. Αργότερα ακόμη και ο Τραϊανός (53 - 117) έκτισε το συγκρότημα των Λουτρών του. Και των δύο κτηρίων υπολείμματα υπάρχουν ορατά σήμερα. Τον 3ο αι. οι Κήποι Λικιάνι, ένα συγκρότημα κήπων (που περιλαμβάνει το σχετικά καλά διατηρημένο Νυμφαίο, που επίσημα ταυτίζεται με τον Ναό της Μινέρβας Ιατρού, ο οποίος δεν έχει βρεθεί), μάλλον κατασκευάστηκε στον Εσκουιλίνο. Πιο πέρα προς τα βορειοανατολικά, στην κορυφή του Κίσπιου, είναι η βασιλική της Σάντα Μαρία Ματζόρε.

Το 1781 το πρώτο γνωστό αντίγραφο του μαρμάρινου αγάλματος του δισκοβόλου -ο λεγόμενος δισκοβόλος του Μύρωνα- ανακαλύφθηκε στην ιδιοκτησία της οικογένειας Μάσσιμο, στη βίλα Παλομμπάρα, επί του Εσκουιλίνου λόφου. Ο διάσημος Θησαυρός του Εσκουιλίνου βρέθηκε στον λόφο· τώρα βρίσκεται στο Βρετανικό Μουσείο.

### Ομώνυμα μέρη
Το μικρό χωριό Ελ Εσκουιλίντσουτσε στην Ονδούρα ονομάστηκε από τον λόφο.

## Πηγές
* Amanda Claridge: Rome: An Oxford Archaeological Guide, Oxford University Press, 2010, page 5
* Livy, Ab urbe condita, 1.44
* Roth, Leland M. (1993). Understanding Architecture: Its Elements, History and Meaning (First ed.). Boulder, CO: Westview Press. p. 227. ISBN 0-06-430158-3.

Κατηγορία:Λόφοι της Ρώμης
Κώστας Δέρβος

Ο **Κώστας Δέρβος** (22 Μαρτίου 1984) είναι Έλληνας πολιτικός που διετέλεσε πρόεδρος του Ιδρύματος Νεολαίας και Δια Βίου Μάθησης (2019 - 2023) και προέδρος της ΟΝΝΕΔ (2016-2019).

## Βιογραφία
Γεννήθηκε στην Αθήνα το 1984 με καταγωγή από τη Λάμπεια Ηλείας. Είναι απόφοιτος του τμήματος Οργάνωσης και Διοίκησης Επιχειρήσεων του Πανεπιστημίου Πειραιώς και του τμήματος Εκπαιδευτικών Ηλεκτρολόγων Μηχανικών της Ανώτατης Σχολής Παιδαγωγικής και Τεχνολογικής Εκπαίδευσης. Είναι κάτοχος του μεταπτυχιακού τίτλου σπουδών MSc Advanced Industrial & Manufacturing Systems του Kingston University London και του Μεταπτυχιακού Προγράμματος Σπουδών με τίτλο «Ευρωπαϊκές Πολιτικές Νεολαίας, Εκπαίδευσης και Πολιτισμού» του Πανεπιστημίου Μακεδονίας.

Το 2019 εκπροσώπησε την Ελλάδα με τη συμμετοχή του στο πρόγραμμα International Visitor Leadership Program (IVLP), ως υπότροφος του Υπουργείου Εξωτερικών των ΗΠΑ με θέμα «Τρέχοντα Κοινωνικά, Πολιτικά και Οικονομικά ζητήματα των ΗΠΑ για τους Νέους Ευρωπαίους Ηγέτες I».

## Επαγγελματική σταδιοδρομία
Εργάστηκε επί σειρά ετών σε τεχνικά γραφεία και στη δευτεροβάθμια εκπαίδευση ως εκπαιδευτικός. Έχει επίσης εργασιακή εμπειρία ως εργαστηριακός συνεργάτης στην τριτοβάθμια εκπαίδευση με αντικείμενο την πληροφορική και τις γλώσσες προγραμματισμού. Σήμερα είναι ειδικός σύμβουλος στο ΔΕΔΔΗΕ Α.Ε.

## Πολιτική σταδιοδρομία

### Πρόεδρος ΟΝΝΕΔ
Παράλληλα με τις σπουδές του διετέλεσε υπεύθυνος της ΔΑΠ-ΝΔΦΚ, ενώ ήταν εκλεγμένο μέλος στο διοικητικό συμβούλιο της σχολής του. Το 2013 εκλέχτηκε στην Κεντρική Επιτροπή της ΟΝΝΕΔ. Διετέλεσε υπεύθυνος για τις οργανώσεις Αττικής στο Εκτελεστικό Γραφείο της ΟΝΝΕΔ.  Τον Οκτώβριο του 2016 εκλέχθηκε πρόεδρος της ΟΝΝΕΔ στο Συνέδριο Επανίδρυσης της και ολοκλήρωσε την θητεία του τον Οκτώβριο του 2019. Στις Ευρωεκλογές του 2019, ήταν υποψήφιος με τη Νέα Δημοκρατία και έλαβε 61.731 ψήφους.

### Πρόεδρος Ιδρύματος Νεολαίας και Δια Βίου Μάθησης
Τον Αύγουστο του 2019, με απόφαση της Υπουργού Παιδείας και Θρησκευμάτων ορίστηκε Πρόεδροςτου Ιδρύματος Νεολαίας και Διά Βίου Μάθησης (ΙΝΕΔΙΒΙΜ), θέση στην οποία παρέμεινε μέχρι και τον Σεπτέμβριο του 2023..

## Παραπομπές


## Εξωτερικοί σύνδεσμοι
* Επίσημη ιστοσελίδα του Κώστα Δέρβου 

Κατηγορία:Έλληνες ηλεκτρολόγοι μηχανικοί
Κατηγορία:Πολιτικοί της Νέας Δημοκρατίας
Κατηγορία:Πρόεδροι της ΟΝΝΕΔ
Άνι-Φριντ Λίνγκσταντ

μικρογραφία|Η Άνι-Φρίντ στο Expressen το 1967
Η **Πριγκίπισσα Άνι-Φρίντ Σίνι του Ράους, Κοντέσσα του Πλάουεν** (πατρικό **Λύνγκσταντ**, γεννημένη στις 15 Νοεμβρίου 1945) είναι νορβηγό-σουηδή ερμηνευτής, τραγουδοποιός και περιβαλλοντολόγος. Είναι πιο γνωστή ως μέλος της σουηδικής μπάντας ABBA.

Γεννήθηκε στο Μπάλανγκεν από νορβηγή μητέρα και γερμανό πατέρα, μεγάλωσε στην Τορσάλα και ξεκίνησε την πρώτη της σόλο καριέρα εκεί, ως τραγουδιστής τζαζ το 1967, μέσω ενός διαγωνισμού ταλέντων που ονομαζόταν New Faces. Κέρδισε τον ανταγωνισμό με το τραγούδι της En ledig dag, που την οδήγησε σε τηλεοπτική εμφάνιση στο Hylands Hörna στο Dagen. Αυτό είχε ως αποτέλεσμα να συνεργαστεί για λίγο με την EMI και στη συνέχεια με τις δισκογραφικές εταιρείες Stig Anderson και Polar. Αν και είχε μέτρια επιτυχία στη Σουηδία, καθώς ήταν διαγωνιζόμενη για το Melodifestivalen το 1969 με το τραγούδι της "Härlig är vår jord", αρχικά δεν έφτασε στη διεθνή φήμη, μέχρι που συνέβαλε στην ίδρυση των ABBA, οι οποίοι πούλησαν πάνω από 380 εκατομμύρια άλμπουμ και singles παγκοσμίως μια από τις καλύτερες πωλήσεις μουσικής στην ιστορία.

Μετά τη διάλυση των ABBA, συνέχισε μια διεθνή σόλο καριέρα τραγουδιού με μικτή επιτυχία, δημοσιεύοντας τα άλμπουμ "Something's Going On" (1982) και "Shine" (1984). 

Το 2013, συμμετείχε στην οργάνωση του Μουσείου των ABBA στη Στοκχόλμη. Η πολυαναμενόμενη επανένωση των ABBA αναμενόταν να πραγματοποιηθεί το 2014 για να γιορταστεί η 40ή επέτειος της νίκης του συγκροτήματος στο διαγωνισμό τραγουδιού της Eurovision, ωστόσο, αυτό δεν συνέβη. Το 2015, η Άνι-Φρίντ μαζί με τον Ντάν Ντάνιελ κυκλοφόρησαν το σίνγκλ "1865" για το Matterhorn στην Ελβετία.

## Παραπομπές


Κατηγορία:Σουηδοί τραγουδιστές
Κατηγορία:Γερμανίδες κόμισσες
Κατηγορία:Πριγκίπισσες τoυ Ρόις
Α.Ο.Κ. Ζακύνθου

Ο **Αθλητικός Όμιλος Κατασταρίου Ζακύνθου** είναι αθλητικός σύλλογος με έδρα το Καταστάρι στη Ζάκυνθο. Επίσημο έτος ίδρυσης του συλλόγου είναι το 1990, έχει χρώματα το μπλε και το κίτρινο και έμβλημα του μια άρπα. Διαθέτει τμήμα ποδοσφαίρου και πλήρη τμήματα υποδομών. Ανήκει στη δύναμη της Ε.Π.Σ. Ζακύνθου.

## Ιστορία
Ο **Α.Ο. Κατασταρίου Ζακύνθου** ιδρύθηκε το 1990 με έδρα το Καταστάρι. Το 2008 κατέκτησε το Πρωτάθλημα Ε.Π.Σ. Ζακύνθου, για πρώτη φορά και προβιβάστηκε στην Δ' Εθνική κατηγορία. Στην Δ' Εθνική αγωνίστηκε προσωρινά την περίοδο 2008-09 για πρώτη φορά, όποτε και υποβιβάστηκε. Τις χρονιές 2009, 2016 και 2017 κατέκτησε το Κύπελλο Ε.Π.Σ. Ζακύνθου. Έπειτα από 10 χρόνια, το 2018 ο Α.Ο.Κ. Ζακύνθου κατέκτησε εκ νέου το Πρωτάθλημα Ε.Π.Σ. Ζακύνθου και κέρδισε την ιστορική άνοδο στην Γ΄ Εθνική κατηγορία.

Την αγωνιστική περίοδο 2018-19, αγωνίστηκε για πρώτη φορά στην Γ΄ Εθνική κατηγορία. Πρώτος αγώνας στην ιστορία του Α.Ο.Κ. Ζακύνθου για την Γ΄ Εθνική, ήταν στην πρεμιέρα του πρωταθλήματος στις 30 Σεπτεμβρίου 2018 με αντίπαλο εκτός έδρας τον Μανδραϊκό και τελικό αποτέλεσμα 0-0.

## Παραπομπές


## Εξωτερικοί σύνδεσμοι
* Επίσημη ιστοσελίδα Α.Ο.Κ. Ζακύνθου

Κατηγορία:Αθλητικοί σύλλογοι Ζακύνθου
Κατηγορία:Ιδρύσεις αθλητικών συλλόγων το 1990
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1990
Αψίδα του Τιβερίου

Η **Αψίδα του Τιβέριου**, λατιν. Arcus Tiberi, ήταν μία θριαμβική αψίδα, που κτίστηκε το έτος 16 μ.Χ. στη Ρωμαϊκή Αγορά για τον εορτασμό της ανάκτησης των εμβλημάτων με τους αετούς, που είχαν χαθεί στις Γερμανικές φυλές το 9 μ.Χ. από τους στρατιώτες του Βάρου. Ο Ρωμαίος στρατηγός Γερμανικός, ανιψιός του Τιβερίου, ανέκτησε τα λάβαρα αυτά των τριών λεγεώνων το έτος 15 ή 16.

Η Αψίδα βρισκόταν στην Βίκους Ιιουγκάριους και εκτεινόταν από τον ναό του Σατούρνου ως την Ιουλία βασιλική. Ήταν αφιερωμένη στον Αυτοκράτορα Τιβέριο, επειδή κατά την Αυτοκρατορική περίοδο μόνο ο Αυτοκράτορας μπορούσε να τελέσει θρίαμβο· έτσι η νίκη του Γερμανικού εορτάστηκε ως νίκη του θείου του Τιβερίου. Πολύ λίγα είναι γνωστά για το μνημείο αυτό. Αναφέρεται στις γραπτές πηγές και είναι γνωστό από ένα ανάγλυφο στην Αψίδα του Κωνσταντίνου. Φαίνεται πως ήταν ένα τόξο μόνο, όπως η μετέπειτα Αψίδα του Τίτου, με έναν κορινθιακό κίονα από κάθε πλάι. Η θεμελίωση της Αψίδας βρέθηκε στην Αγορά, αλλά τίποτε άλλο δεν είναι ορατό.

## Πηγές
* Grant, Michael (1970), The Roman Forum, London: Weidenfeld & Nicolson; Photos by Werner Forman, pg 212.
* Coarelli, Filippo (1984), Guida archeologica di Roma, Arnoldo Mondadori Editore, Verona.

Κατηγορία:Θριαμβικές Αψίδες της Ρώμης
Φετιχισμός γυαλιών

εναλλ.=|μικρογραφία|265x265εσ|Παράδειγμα soft porn με μοντέλο που φοράει γυαλιά.
Ο **φετιχισμός γυαλιών** είναι μία φετιχιστική έλξη για τους ανθρώπους που φορούν γυαλιά οράσεως ή έναν σύντροφο που φορά γυαλιά οράσεως, γυαλιά ηλίου ή κοσμητικούς φακούς επαφής ή για τους ίδιους τους φετιχιστές να φορούν οποιοδήποτε από αυτά τα γυαλιά.  Άλλες σχετικές δραστηριότητες περιλαμβάνουν, τη χρήση αυτών των γυαλιών κατά τη διάρκεια σεξουαλικών πράξεων ή την εκσπερμάτιση σε γυαλιά. 

## Αρχέτυπο Megane
Στο anime και manga fandom, οι αρσενικοί χαρακτήρες που αποκτούν σεξαπίλ από το γεγονός ότι φορούν γυαλιά, αναφέρονται ως *megane,* *megane-kun,* *megane otoko* ή *meganedanshi* (メガネ男子). Οι αντίστοιχοι θηλυκοί χαρακτήρες, οι οποίοι είναι ελκυστικοί για τους οτάκου, είναι γνωστοί ως meganekko (メガネっ娘). 

## Παραπομπές


## Εξωτερικοί σύνδεσμοι
* 

γυαλιων φετιχισμος
Κατηγορία:Λήμματα που περιέχουν κείμενο στα ιαπωνικά
Κατηγορία:Pages with unreviewed translations
Γεώργιος Δημητρακόπουλος

Ο **Γεώργιος Δημητρακόπουλος** (1936-2002) ήταν Έλληνας γεωπόνος, ο οποίος διατέλεσε δήμαρχος Πύργου επί δύο συνεχείς τετραετίες.

## Βιογραφία
Μετά την αποφοίτησή του από το Γυμνάσιο, φοίτησε στη Γεωπονική και Δασολογική Σχολή του ΑΠΘ και το 1968 πραγματοποίησε μεταπτυχιακές σπουδές (με υποτροφία του ΟΟΣΑ) στο  Ινστιτούτο Φυτοπαθολογίας των Βερσαλλιών. 

Ειδικεύτηκε στη φυτοπαθολογία και εργάστηκε στην ειδικότητα αυτή για όλο τον νομό Ηλείας. Αργότερα εργάστηκε στο Δημόσιο.

Μεταπολιτευτικά κατήλθε στα κοινά και υπηρέτησε ως πρόεδρος του Δημοτικού Συμβουλίου Πύργου από το 1987 έως το 1990. Εξελέγη δήμαρχος της πόλης το 1990 με ποσοστό 50,41% στον δεύτερο γύρο και επανεξελέγη στις εκλογές του 1994 συγκεντρώνοντας το 55,76% των ψήφων. 

Κατά την περίοδο δημαρχίας του έγιναν οι καταστρεπτικοί σεισμοί του 1993 και ο Πύργος απέκτησε το Γενικό Νομαρχιακό Νοσοκομείο.

Απεβίωσε σε ηλικία 66 ετών στις 27 Οκτωβρίου 2002.

## Παραπομπές


Κατηγορία:Έλληνες γεωπόνοι
Κατηγορία:Δήμαρχοι Πύργου Ηλείας
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Δήμος Ντελτσέβου

Ο **Δήμος Ντελτσέβου** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Ντέλτσεβο ονομάζεται επίσης η πόλη στην οποία βρίσκεται η έδρα του Δήμου Ντελτσέβου.

## Γεωγραφία

Ο δήμος συνορεύει με τη Βουλγαρία στα βόρεια και ανατολικά, με τον Δήμο Μακέντονσκα Καμένιτσα στα βορειδυτικά, με τον Δήμο Βίνιτσα στα δυτικά, με τον Δήμο Μπερόβου στα νοτιοδυτικά και με τον Δήμο Πέχτσεβο στα νότια. 

## Παραπομπές

## Εξωτερικοί σύνδεσμοι
* 

Κατηγορία:Δήμοι της Βόρειας Μακεδονίας

Κατηγορία:Ανατολική Στατιστική Περιφέρεια (Βόρεια Μακεδονία)
Ο.Φ.Μ. Μολαϊκός

Ο **Όμιλος Φιλάθλων Μολάων «ο Μολαϊκός»** είναι αθλητικός σύλλογος με έδρα τους Μολάους της Λακωνίας. Επίσημο έτος ίδρυσης του συλλόγου είναι το 1969 και έχει χρώματα το πράσινο και το Λευκό. Διαθέτει τμήμα ποδοσφαίρου και στο παρελθόν διέθετε επίσης και τμήμα πετοσφαίρισης.

Ανήκει στη δύναμη της Ε.Π.Σ. Λακωνίας και στο παρελθόν έχει αγωνιστεί στο πρωτάθλημα της Δ' Εθνικής κατηγορίας. Την τρέχουσα αγωνιστική περίοδο 2024-25 αγωνίζεται στην Α΄ Κατηγορία Ε.Π.Σ. Λακωνίας.

## Ιστορία
Ο **Όμιλος Φιλάθλων Μολάων «ο Μολαϊκός»** ιδρύθηκε το 1969. Το πρώτο και ιδρυτικό Δημοτικό Συμβούλιο του συλλόγου απαρτιζόταν από τον Πρόεδρο Ηλία Λιναρδάκη, τον Αντιπρόεδρο Ιωάννη Καναβάρο, τον Γραμματέα Παντελή Κατσιμπουλά, τον Ταμία Γρηγόρη Παπαδόπουλο, τον Έφορο Λεωνίδα Αγιονικολαΐτη και τα Μέλη Εμμανουήλ Δικαιάκο, Σπηλιωτόπουλο, Χρήστο Καρτσιδήμα, Ισίδωρο Κολλιάκο και Δημήτρη Φαφλιά.

Ο Μολαϊκός αμέσως εντάχθηκε στην Ε.Π.Σ. Λακωνίας και είχε ανοδική πορεία μέχρι και την Δ' Εθνική κατηγορία. Ο πρώτος επίσημος αγώνας στην ιστορία του Μολαϊκού ήταν με αντίπαλο τον Τρινασιακό Στεφανιάς για το πρωτάθλημα της Γ' Κατηγορίας Ε.Π.Σ. Λακωνίας. Στην Δ' Εθνική αγωνίστηκε συνολικά 7 χρονιές και πιο συγκεκριμένα τις περιόδους 1982-83, 1989-90, 1990-91, 1993-94, 1998-99, 2006-07 και 2007-08.

Έχει κατακτήσει 5 φορές το Πρωτάθλημα Ε.Π.Σ. Λακωνίας τις χρονιές 1981-82, 1988-89, 1992-93, 1997-98 και 2011-12. Επίσης, έχει κατακτήσει 2 φορές το Κύπελλο Ε.Π.Σ. Λακωνίας τις περιόδους 1989-90, 2021-22 και 7 φορές υπήρξε φιναλίστ και πιο συγκεκριμένα τις χρονιές 1982-83, 1997-98, 1998-99, 2009-10, 2013-14, 2014-15, 2015-16. Το 1990 κατέκτησε για πρώτη φορά το κύπελλο Ε.Π.Σ. Λακωνίας και μοναδική μέχρι σήμερα, επικρατώντας στον τελικό με 4-0 του Λεωνίδα Σπάρτης. Το 2012 συμμετείχε στο ειδικό πρωτάθλημα και τον 13ο όμιλο με αντιπάλους τους Εθνικό Μελιγαλά, Πορτοχελιακό και Παναρκαδικό, χάνοντας την επάνοδο στην Δ' Εθνική.

## Παραπομπές


## Εξωτερικοί σύνδεσμοι
* Ο Ο.Φ.Μ. Μολαϊκός στην Ε.Π.Σ. Λακωνίας
* Επίσημο facebook group του Ο.Φ.Μ. Μολαϊκού

Κατηγορία:Αθλητικοί σύλλογοι Λακωνίας
Κατηγορία:Ιδρύσεις αθλητικών συλλόγων το 1969
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1969
Τζαμί Νασίρ-ολ-μολκ

Το **Τζαμί Νασίρ-ολ-Μουλκ** (γνωστό και ως Νασίρ αλ-Μουλκ,  *Μαστζέντ Νασίρ αλ-Μουλκ*), επίσης γνωστό ως **Ροζ Τζαμί** (مسجد صورتی *Μαστζέντ-Σουράτι*), είναι παραδοσιακό τζαμί στο Σιράζ του Ιράν. Βρίσκεται στη περιοχή Γκάουντ-ι-Αραμπάν, κοντά στο τζαμί Σαχ Τσέραγκ. Χτίστηκε στην εποχή των Κατζάρ.

Το τζαμί περιλαμβάνει πολύ χρωματιστό γυαλί στην πρόσοψη, και εμφανίζει άλλα παραδοσιακά στοιχεία, όπως το σχέδιο *Παντζ Κάσε*. Στη καθομιλουμένη ονομάζεται και "Ροζ Τζαμί', λόγω της χρήσης μεγάλης ροζ κεραμιδιών για το εσωτερικό σχέδιο.

## Ιστορία
Το τζαμί χτίστηκε κατά τη διάρκεια της δυναστείας των Κατζάρ, και είναι ακόμα σε χρήση υπό την προστασία του ιδρύματος Νασίρ-ολ-μολκ. Η κατασκευή άρχισε το 1876 με διαταγή του κυβερνήτη Μίρζα Χασάν Αλί (Νασίρ ολ Μολκ) και ολοκληρώθηκε το 1888,  Οι σχεδιαστές ήταν ο Μοχάμεντ Χασάν-ε-Μεμάρ, Ιρανός αρχιτέκτονας, και ο Μοχαμάντ Ρεζά  Κάσι-Σαζ-ε-Σιραζί.

## Συντήρηση
Η αποκατάσταση, προστασία και συντήρηση στο μνημείο συνεχίζεται από το ίδρυμα Νασίρ-ολ-Μολκ. Τα πολύχρωμα παράθυρα και πόρτες είναι χειροποίητες κατασκευές από τον ξυλουργό Χατζ Μίρζα Αγιάτ.

## Γκαλερί

Αρχείο:Nasr ol Molk mosque2.jpg|Δυτική στοά και αυλή
Αρχείο:Nasirolmolk arcade shiraz.jpg|Νότια στοά
Αρχείο:Nasr ol Molk mosque vault ceiling.jpg|Ανάγλυφη οροφή
Αρχείο:Mezquita de Nasirolmolk, Shiraz, Irán, 2016-09-24, DD 57-59 HDR.jpg|Θολωτή οροφή
Αρχείο:Nasir ol Molk Mosque, Shiraz 03.jpg|Εσωτερικό
Αρχείο:Nasr ol Molk mosque inside colorful.jpg|Εσωτερικό
Αρχείο:Nasir-al molk -1.jpg|Εσωτερικό


## Παραπομπές


## Εξωτερικοί σύνδεσμοι

* Nasir ol Molk Mosque on ''Art-Days.com'' 
* Nasir ol Molk Mosque on ''Albert-Videt.eu'' 
* BBC Persian: Nasir ol Molk 

Νασιρ ολ μολκ
Αψίδα του Αυγούστου (αποσαφήνιση)

Η **Αψίδα του Αυγούστου** είναι μία αψίδα θριάμβου στις ακόλουθες πόλεις:

* Αψίδα του Αυγούστου (Αόστη) στις Άλπεις, 110 χλμ από το Τορίνο
* Αψίδα του Αυγούστου (Ρώμη)
* Αψίδα του Αυγούστου (Σούσα) στο Πεδεμόντιο του Τορίνο
* Αψίδα του Αυγούστου (Φάνο) στο Πέζαρο του Ουρμπίνο
* Ετρουσκική Αψίδα ή Αψίδα του Αυγούστου στην Περούτζια.
Τζίντου Κρισναμούρτι

Ο **Τζίντου Κρισναμούρτι** (Jiddu Krishnamurti, 11 Μαΐου 1895 - 17 Φεβρουαρίου 1986) ήταν Αμερικανο-Ινδός διανοητής και ποιητής. Γεννήθηκε στην πόλη Μανταναπάλ της Ινδίας. Ορφανός από μητέρα, υιοθετήθηκε από την Άννι Μπέσαντ, πρόεδρο της Θεοσοφικής Εταιρείας, καθώς η πρόεδρος τον θεωρούσε ως παγκόσμιο δάσκαλο. Παράλληλα, η θεοσοφική στρατηγική επιζητούσε έναν τοπικό «Αβατάρα» που θα ενίσχυε την παρουσία της στην Ανατολή, αντικρούοντας τις κατηγορίες περί «δυτικής και ξενόφερτης» οργάνωσης.

Πραγματοποίησε πολλά ταξίδια στην Ευρώπη και στην Αμερική και το 1969 ανέλαβε διευθυντής του ιδρύματος που φέρει το όνομα του, στην Καλιφόρνια. Δεν θεωρούσε ότι ανήκε σε κάποια εθνικότητα, θρήσκευμα ή κάστα και δίδασκε ως τον θάνατό του, το 1986.

## Επιλεγμένα έργα
* *Στα πόδια του διδασκάλου* (1910)
* *Η Εκπαίδευση και το νόημα της ζωής* (1953)
* *Ελευθερία: η αρχή και το τέλος* ή *Η χαρά της ελευθερίας* (1954)
* *Στοχασμοί πάνω στη ζωή μας* (τρίτομο, 1956 - 1960), 
* *Η ανάγκη της αλλαγής* (1960)
* *Η απελευθέρωση από το γνωστό* (1969)
* *Σημειώσεις* (1976)
* *Το Ημερολόγιο* (1982)
* *Εις εαυτόν* (1987)

## Εξωτερικοί σύνδεσμοι

* J. Krishnamurti Online Επίσημη ιστοσελίδα
* Krishnamurti and the Ojai Valley
* The Bohm-Krishnamurti Project: Exploring the Legacy of the David Bohm and Jiddu Krishnamurti Relationship
* The Krishnamurti Study Centre Κέντρο στην Αγγλία
* J Krishnamurti Study Centre Ερευνητικό Κέντρο στην Ινδία
* https://www.bbc.co.uk/programmes/p00f7b1q Συνέντευξη του στοχαστή στον Μπέρναρντ Λεβίν 

## Παραπομπές


Κατηγορία:Ινδοί ποιητές
Κατηγορία:Ινδοί φιλόσοφοι
Κατηγορία:Θεοσοφία
Αναβρυτό Κιλκίς

*Για συνώνυμους οικισμούς στην Ελλάδα δείτε το λήμμα: [[Αναβρυτό]]* 

Το **Αναβρυτό** είναι ορεινό χωριό του Κιλκίς στην Κεντρική Μακεδονία με υψόμετρο 580 μέτρων.

## Γεωγραφία - Ιστορία
Το Αναβρυτό βρίσκεται στους πρόποδες του όρους Μαυροβούνι (τμήμα των Κρουσσίων), στις βορειοδυτικές πλαγιές της κορυφής Λυκορράχης (713 μ.) . Το χωριό απέχει 20,5 χλμ. ΒΑ. της πόλης του Κιλκίς και 66 χλμ. Β.-ΒΑ. της Θεσσαλονίκης. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 84 οικογένειες προσφύγων (319 άτομα) από τον Πόντο. Η παλιά του ονομασία ήταν *Βυρλάν* ή *Βουρλάν* και έτσι αναφέρεται το 1919 στο ΦΕΚ 48Α-05/03/1919 να ορίζεται έδρα της ομώνυμης κοινότητας. Το 1927 μετονομάζεται σε Αναβρυτόν και το 1934 αποσπάται στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Πλαγιοχώρι αποτελούν την τοπική κοινότητα Αναβρυτού που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 85 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 34,114 χμ² (2011).
### Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Λάμπης Κανελλακόπουλος

Ο **Λάμπης (Χαράλαμπος) B. Κανελλακόπουλος** (19..-1987) ήταν Έλληνας γεωπόνος, ο οποίος διατέλεσε δήμαρχος Πύργου από το 1983 έως το 1985.

## Βιογραφία
Ήταν υποψήφιος δήμαρχος στις εκλογές του 1978, όμως ηττήθηκε από τον Μιχαήλ Ξυστρή, ο οποίος επικράτησε στον δεύτερο γύρο των εκλογών με ποσοστό 53,77% έναντι 46,23 του Κανελλακόπουλου.
Εξελέγη δήμαρχος της πόλης το 1982 πάλι στον δεύτερο γύρο, με ποσοστό 51,18% έναντι 48,82% των ψήφων για τον Μιχαήλ Ξυστρή. 
Πέθανε στις 16 Φεβρουαρίου 1987 και κηδεύτηκε την επομένη το πρωί από τον ιερό ναό Αγίας Τριάδας του Πύργου Ηλείας.
Με τη σύζυγό του, Μαρία, απέκτησαν δύο παιδιά.

## Παραπομπές


Κατηγορία:Έλληνες γεωπόνοι
Κατηγορία:Δήμαρχοι Πύργου Ηλείας
Αλέξανδρος της Ρωσίας

Το όνομα **Αλέξανδρος της Ρωσίας** μπορεί να αναφέρεται στα παρακάτω πρόσωπα:

* Αλέξανδρος Α΄ της Ρωσίας (1777-1825), τσάρος της Ρωσικής Αυτοκρατορίας.
* Αλέξανδρος Β΄ της Ρωσίας (1818-1881), τσάρος της Ρωσικής Αυτοκρατορίας.
* Αλέξανδρος Γ΄ της Ρωσίας (1845-1894), τσάρος της Ρωσικής Αυτοκρατορίας.
Αλεξάνδρα Κιλκίς

Η **Αλεξάνδρα** είναι ημιορεινό χωριό του Κιλκίς στην Κεντρική Μακεδονία σε υψόμετρο 180 μέτρων.

## Γεωγραφικά - ιστορικά στοιχεία
Η Αλεξάνδρα  βρίσκεται στα σύνορα της Ελλάδας με τη Βόρεια Μακεδονία, βορειοανατολικά της λίμνης Δοϊράνης. Είναι κτισμένη δίπλα στην εθνική οδό Θεσσαλονίκης - Δοϊράνης, ανάμεσα στο Σταθμό Μουριών και τις Μουριές. Απέχει 33 χλμ. Β.-ΒΔ. από το Κιλκίς και 79 χλμ. Β.-ΒΔ. από τη Θεσσαλονίκη. Η παλιά ονομασία του χωριού, την περίοδο της τουρκοκρατίας, ήταν *Ερτζελή* ή **Ερτζελί** και έτσι αναφέρεται επίσημα το 1919 στο ΦΕΚ 48Α-05/03/1919 να προσαρτάται στην τότε κοινότητα Ακίντζαλη. Μετονομάστηκε σε Αλεξάνδρα το 1927. Το χωριό χαρακτηρίζεται αμιγώς προσφυγικό, αφού μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 17 οικογένειες προσφύγων (68 άτομα) από τον Πόντο. Σύμφωνα με το πρόγραμμα Καλλικράτης, μαζί με τον Σταθμό Μουριών αποτελούν την τοπική κοινότητα Σταθμού Μουριών που ανήκει στη δημοτική ενότητα Μουριών του δήμου Κιλκίς και σύμφωνα με την απογραφή 2011 έχει πληθυσμό 143 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ) 

Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Ματίας Γκέοργκ Μονν

Ο **Ματίας Γκέοργκ Μονν** (, 9 Απριλίου 1717, Βιέννη - 3 Οκτωβρίου 1750,Βιέννη) ήταν Αυστριακός συνθέτης και οργανίστας, του οποίου οι συνθέσεις σηματοδοτούν το πέρασμα από το Μπαρόκ στην Κλασική εποχή στη μουσική. Το πραγματικό του όνομα ήταν Γιόχαν Γκέοργκ Μονν (Johann Georg Monn), το οποίο άλλαξε για να μη γίνεται σύγχυση με τον νεότερο αδελφό του Γιόχαν Κριστοφ Μονν (Johann Christoph Monn, 1726-1782) που ήταν πιανίστας και συνθέτης.

Στην ηλικία των 14 ετών ήταν χορωδός στο μοναστήρι του Klosterneuburg, ενώ από το 1738 ήταν οργανίστας στην εκκλησία St. Charles της Βιέννης. Ήταν γνωστός στη Βιέννη, αλλά όχι και στην υπόλοιπη Ευρώπη και καμία από τις συνθέσεις του δεν παρουσιάστηκε όσο ζούσε. Μία από τις συμφωνίες του, που ολοκλήρωσε το 1740, είναι η πρώτη γνωστή συμφωνία με 4 μέρη, παρεμβάλλοντας ένα μινουέτο ως τρίτο μέρος.

Έγραψε 16 Συμφωνίες, 6 Κουαρτέτα, Κοντσέρτα (κυρίως για τσέμπαλο), Λειτουργίες, Τρίο.

## Παραπομπές


## Εξωτερικοί σύνδεσμοι
* Mattias Georg Monn at *[https://www.britannica.com/ Encyclopædia Britannica]*
* Monn, Mattias Georg at allmusic
* Sinfonia in G

Κατηγορία:Αυστριακοί συνθέτες
Κατηγορία:Οργανίστες
Γενικές εκλογές στις Νήσους Κουκ (2018)

**Γενικές εκλογές** διεξήχθησαν στις Νήσους Κουκ στις 14 Ιουνίου 2018 για την εκλογή των 24 μελών του 15ου Κοινοβουλίου.

Το εθνικιστικό Κόμμα των Νήσων Κουκ, με επικεφαλής τον πρωθυπουργό, Χένρι Πούνα, επεχείρησε να κερδίσει μια τρίτη συνεχή εκλογική νίκη και κυβερνητική θητεία. Όμως, οι εκλογές είχαν ως αποτέλεσμα ένα κοινοβούλιο χωρίς αυτοδυναμία, με το αντιπολιτευόμενο Δημοκρατικό Κόμμα με επικεφαλής την Τίνα Μπράουνι να γίνεται το μεγαλύτερο κόμμα στο κοινοβούλιο, αν και η Μπράουνι δεν κέρδισε έδρα, καθώς ηττήθηκε στην εκλογική περιφέρεια Ρακαχάνγκα.

Το Δημοκρατικό Κόμμα κέρδισε 11 έδρες, το Κόμμα των Νήσων Κουκ κατέλαβε 10, το Κίνημα Μοναδικές Νήσοι Κουκ μία έδρα και άλλες δύο έδρες κερδήθηκαν από ανεξάρτητους υποψηφίους. Έπειτα από τις εκλογές, το Κόμμα των Νήσων Κουκ ένωσε τις δυνάμεις του με τους ανεξάρτητους και τις Μοναδικές Νήσους Κουκ, προκειμένου να παραμείνει στην εξουσία.

## Εκλογικό σύστημα
Τα 24  μέλη του Κοινοβουλίου εκλέγονται σε μονοεδρικές περιφέρειες με το πλειοψηφικό σύστημα. Για τις εκλογές είχαν εγγραφεί στους εκλογικούς καταλόγους 10.917 άτομα, με τελευταία ενημέρωση στις 12 Ιουνίου 2018.

## Αποτελέσματα
Τα τελικά αποτελέσματα δημοσιοποιήθηκαν στις 28 Ιουνίου. 

## Επακόλουθα
Αν και το Δημοκρατικό Κόμμα κέρδισε τις πιο πολλές έδρες, η πρόεδρος και ο αντιπρόεδρός του, Τίνα Μπράουνι και Τζέιμς Μπιρ αντίστοιχα, δεν εξελέγησαν στο Κοινοβούλιο. Το σύνταγμα των Νήσων Κουκ απαιτεί ο πρωθυπουργός να είναι μέλος του κοινοβουλίου.

Στις 7 Ιουλίου το Κόμμα των Νήσων Κουκ σχημάτισε συνασπισμό με την ανεξάρτητη βουλευτή Ρόουζ Τόκι-Μπράουν και τον Ρόμπερτ Ταπαϊτάου, καθώς και με τον Τζορτζ Μάγκι από το κίνημα Μοναδικές Νήσοι Κουκ, προκειμένου να παραμείνει στην εξουσία. Οι Τόκι-Μπράουν, Ταπαϊτάου και Μάγκι διορίστηκαν στην κυβέρνηση για να αντικαταστήσουν τους υπουργούς που είχαν χάσει την έδρα τους.

Συνολικά έξι προσφυγές έγιναν κατά του αποτελέσματος των εκλογών στις περιφέρειες Ρακαχάνγκα, Μουριενούα, Πουκαπούκα-Νασάου, Αβατίου-Ρουτατόνγκα-Πάλμερστον, Νγκατανγκία και Μάουκε. Ωστόσο, όλες οι προσφυγές απορρίφθηκαν και το αποτέλεσμα των εκλογών επικυρώθηκε. Έπειτα από καταγγελίες για δωροδοκία των ψηφοφόρων (με τρόφιμα και οινοπνευματώδη ποτά), ο βουλευτής της Ρακαχάνγκα, Τόκα Χαγκάι, παραιτήθηκε την 1η Νοεμβρίου 2018. Τον Δεκέμβριο του 2018 το Εφετείο αποφάνθηκε ότι η Τίνα Μπράουνι είχε κερδίσει την έδρα της στη Ρακαχάνγκα, όπου βουλευτής μέχρι την παραίτησή του ήταν ο Χαγκάι.

## Παραπομπές


2018
Νησοι Κουκ
Ηλιόφωτο Κιλκίς

Το **Ηλιόφωτο** είναι ημιορεινό χωριό του Κιλκίς στην Κεντρική Μακεδονία σε υψόμετρο 180 μέτρων.

## Γεωγραφικά - ιστορικά στοιχεία
Το Ηλιόφωτο βρίσκεται νότια της λίμνης Δοϊράνης, σε απόσταση 21,5 χλμ. ΒΔ. της πόλης του Κιλκίς  και 67 χλμ. Β.-ΒΔ. της Θεσσαλονίκης, ανάμεσα στα χωριά Χέρσο (ΝΑ.), Καλίνδρια (Α.) και Μεγάλη Στέρνα (Ν.). Η παλιά ονομασία του χωριού, από την εποχή της τουρκοκρατίας, ήταν *Ράπες* και αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Κιλινδίρ που ανήκε στο νομό Θεσσαλονίκης. Μετονομάστηκε σε Ηλιόφωτο το 1927 και το 1934 αποσπάστηκε στον τότε νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Χέρσο, την Καλίνδρια και το Ελευθεροχώρι αποτελούν την τοπική κοινότητα Χέρσου που ανήκει στη δημοτική ενότητα Χέρσου του δήμου Κιλκίς και σύμφωνα με την απογραφή 2011 έχει πληθυσμό 24 μόνιμους κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
R-407C

μικρογραφία|Ψυκτικό δοχείο R-407C
**Το R-407C** είναι ένα μείγμα υδροφθορανθράκων που χρησιμοποιείται ως ψυκτικό μέσο.  Πρόκειται για ζεοτροπικό μίγμα διφθορομεθανίου (R-32), πενταφθοροαιθανίου (R-125) και 1,1,1,2-τετραφθοροαιθανίου (R-134a).  Το διφθορομεθάνιο χρησιμεύει για την παροχή θερμικής ικανότητας, το πενταφθοροαιθάνιο μειώνει την ευφλεκτότητα, το τετραφθοροαιθάνιο μειώνει την πίεση.   Οι κύλινδροι R-407C έχουν χρώμα πορτοκαλί . 

Αυτό το ψυκτικό μέσο προορίζεται για την  αντικατάσταση του R-22 .  Η παραγωγή R-22 προβλέπεται να καταργηθεί σταδιακά μέχρι το 2020 σύμφωνα με το πρωτόκολλο του Μόντρεαλ .  

Δεν συνιστάται η προσθήκη του R-407C σε συστήματα R-22 πάνω από το υπάρχον φορτίο σε περιπτώσεις χαμηλών επιπέδων ψυκτικού μέσου. Στην περίπτωση αλλαγής του συμπιεστή,   έχουν ήδη κατασκευαστεί συμπιεστές αντικατάστασης με λάδι POE ( polyolester ) και ως εκ τούτου είναι πιο συμβατοί με το R-407C.  Έτσι είναι προτιμότερο να χρησιμοποιηθεί το R-407C και να μην επαναχρησιμοποιηθεί το ανακτηθέν R-22, το οποίο μπορεί να αποσταλεί σε μια εγκατάσταση ανακύκλωσης. 

Είναι πιο συμφέρον οικονομικά να αντικατασταθεί το R-22 με το R-407C, προτού υπάρξει έκτακτη ανάγκη.  Τα προληπτικά προγράμματα συντήρησης πρέπει να κάνουν έντονες συστάσεις για την αντικατάσταση των ψυκτικών μέσων που καταστρέφουν το όζον, όπως είναι το R-22, με φιλικά προς το περιβάλλον ψυκτικά.  Φαίνεται ότι ο R-407C έχει γίνει πρωταθλητής σε αυτό το θέμα.  Υπάρχουν πολλά εκατομμύρια τόνοι R-22 στον εξοπλισμό κλιματισμού και ψύξης που χρησιμοποιείται σήμερα και το μεγαλύτερο μέρος τους είναι προορισμένο να καταλήξει στην ατμόσφαιρα, παρά τις προσπάθειες να περιοριστεί αυτή η πιθανότητα.  Αυτές οι προσπάθειες έχουν τεθεί σε εφαρμογή από τα τέλη της δεκαετίας του '80.   

Μερικές από τις ιδιότητές του έχουν  ως εξής: 

*  Μοριακό βάρος: 86,2  
*  Σημείο ζέσης: -43,6 (σε 1 πίεση ΑΤΜ),  
*  Κρίσιμη θερμοκρασία: 86 βαθμούς Κελσίου. 

## Βιβλιογραφικές αναφορές

Κατηγορία:Ψυκτικά
Κατηγορία:Pages with unreviewed translations
Κατάλογος πρωθυπουργών των Νήσων Κουκ

Ο **Πρωθυπουργός των Νήσων Κουκ** *(Prime Minister of the Cook Islands)* είναι ο αρχηγός κυβέρνησης των Νήσων Κουκ, που αποτελούν αυτοδιοικούμενο έδαφος σε ελεύθερη σύνδεση με τη Νέα Ζηλανδία. Το αξίωμα θεσμοθετήθηκε το 1965, όταν παραχωρήθηκε για πρώτη φορά αυτοδιοίκηση στα νησιά. Αρχικά χρησιμοποιήθηκε ο όρος "Premier", όμως αντικαταστάθηκε από τον όρο "Prime Minister" το 1981. Πρώτος πρωθυπουργός υπήρξε ο Άλμπερτ Χένρι, ο οποίος ανέλαβε καθήκοντα το 1965.
## Κατάλογος πρωθυπουργών των Νήσων Κουκ (1965–σήμερα)

## Παραπομπές



Πρωθυπουργ
Ηλίας Καρδίτσας

Ο **Ηλίας** είναι πεδινό χωριό της Περιφερειακής Ενότητας Καρδίτσας σε υψόμετρο 100 μέτρα

## Γεωγραφία
Ο Ηλίας βρίσκεται  προς τα όρια με την Περιφερειακή Ενότητα Λάρισας και είναι κτισμένος στις δυτικές όχθες του ποταμού Ενιπέα, ανάμεσα στα χωριά Ιτέα (Δ.), Συκιές (Β.), Μικρό Βουνό (Α.) και Φύλλο (ΝΔ.).  Το χωριό απέχει 12 χλμ. Α. του Παλαμά και 29 χλμ. ΒΑ. της Καρδίτσας. Αναφέρεται επίσημα το 1883 με το όνομα *Ηλιάς* στο ΦΕΚ 126Α-02/04/1883 να προσαρτάται στον τότε δήμο Φύλλου που ανήκε στο νομό Τρικκάλων. Το 1928 το όνομά του διορθώνεται σε Ηλίας και το 1944 υπάγεται στο νομό Καρδίτσης. Σύμφωνα με το σχέδιο Καλλικράτης, αποτελεί, μαζί με την Ιτέα, την Κοινότητα Ιτέας που υπάγεται στη Δημοτική Ενότητα Φύλλου του Δήμου Παλαμά και σύμφωνα με την απογραφή 2011 έχει πληθυσμό 55 κατοίκους.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Μαγουλίτσα Παλαμά Καρδίτσας

Η **Μαγουλίτσα** είναι συνοικισμός των Συκιών της Καρδίτσας, ο οποίος βρίσκεται στην δυτική είσοδό τους και στη νότια πλευρά της Εθνικής οδού Καρδίτσας-Λάρισας. Απέχει περίπου 13 χιλιόμετρα Α.-ΒΑ. του Παλαμά, 30 χιλιόμετρα βορειοανατολικά της Καρδίτσας και 27 χιλιόμετρα ΝΔ. της Λάρισας. Αναφέρεται επίσημα το 1981 όταν προσαρτήθηκε στην τότε κοινότητα Συκεών. Σύμφωνα με το σχέδιο Καλλικράτης μαζί με τις Συκιές αποτελούν την τοπική κοινότητα Συκεών που υπάγεται στη δημοτική κοινότητα Φύλλου του Δήμου Παλαμά και σύμφωνα με την απογραφή 2011 έχει πληθυσμό 37 κατοίκους.

## Σημείωση
Στον Δήμο Μουζακίου είναι ο συνώνυμος οικισμός Μαγουλίτσα Μουζακίου Καρδίτσας.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Μεσορράχη (αποσαφήνιση)

Με την ονομασία **Μεσορράχη** αναφέρονται οι παρακάτω οικισμοί της Ελλάδας:

* Μεσορράχη Αρκαδίας
* Μεσορράχη Λάρισας
* Μεσορράχη Μουζακίου Καρδίτσας
* Μεσορράχη Παλαμά Καρδίτσας
* Μεσορράχη Σερρών

Κατηγορία:Αποσαφηνίσεις ελληνικών τοπωνυμίων
Μυρτιά Λακωνίας

Η **Μυρτιά Λακωνίας** είναι χωριό στον δήμο Ευρώτα, στην περιφερειακή ενότητα Λακωνίας στην περιφέρεια Πελοποννήσου στην νότια Ελλάδα. Υπάγεται στην δημοτική ενότητα Έλους, ενώ κατά τη διάρκεια του προγράμματος Καποδίστρια αποτέλεσε μέρος του δήμου Έλους.

Σύμφωνα με την απογραφή του 2001, το χωριό είχε πληθυσμό 535 κατοίκων. Σύμφωνα με την τοπική παράδοση, το όνομα του χωριού προέρχεται από το δέντρο της μυρτιάς που ευδοκιμούσε στην περιοχή.

## Ιστορικό πληθυσμού

## Προσωπικότητες
* Λυκούργος Σταυράκος (1913–1999), ιδρυτής της ομώνυμης Σχολής Κινηματογράφου Τηλεόρασης Λ. Σταυράκου.

## Παραπομπές


Κατηγορία:Χωριά της περιφερειακής ενότητας Λακωνίας
Φραντς Μποπ

Ο **Φραντς Μποπ** (γερμανικά: *Franz Bopp*, Μάιντς, 14 Σεπτεμβρίου 1791 – Βερολίνο, 23 Οκτωβρίου 1867) ήταν διακεκριμένος Γερμανός γλωσσολόγος και ερευνητής. Θεωρείται θεμελιωτής της συγκριτικής γλωσσολογίας.

## Βιογραφία
Ο Μποπ γεννήθηκε το 1791 στο Μάιντς της σημερινής Γερμανίας, ωστόσο ανατράφηκε στο Ασάφενμπουργκ του βασιλείου της Βαυαρίας. Έλαβε κλασική παιδεία υπό τους Καρλ Βίντισμαν και Φρήντριχ Σλέγκελ και το 1812 μετέβη στο Παρίσι για περαιτέρω σπουδές. Κατά την φοίτησή του στη γαλλική πρωτεύουσα υπήρξε μαθητής του σημαντικού οριενταλιστή Αντουάν-Λεονάρ ντε Σέζι. 

Το 1816 εξέδωσε το δοκίμιο υπό τον τίτλο *Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache* (ελληνικά: «Περί του κλιτικού συστήματος των ρημάτων της σανσκριτικής γλώσσας σε σύγκριση με εκείνα της ελληνικής, λατινικής, περσικής και γερμανικής γλώσσας»), το οποίο θεωρείται σημαντικό λόγω της μεθόδου σύγκρισης των ινδοευρωπαϊκών γλωσσών και της μελέτης πτυχών της αρχαίας ινδικής φιλολογίας. 

Ακολούθησε το 1819 η δημοσίευση στο Λονδίνο μιας κριτικής μελέτης της ιστορίας του Νάλα και της Νταμαγιάντι από το έπος της Μαχαμπαράτα, γραμμένης στα λατινικά (λατ: *Nalus, Carmen Sanscritum e Mahabharato, editit, latine vertit et adnotationibus illustravit Franciscus Bopp*). Το 1821, αφού ενδιάμεσα είχε προχωρήσει σε περαιτέρω σπουδές στη βρετανική πρωτεύουσα και το Γκέτινγκεν, διορίστηκε μετά από εισήγηση του Βίλχελμ φον Χούμπολτ στην έδρα των σανσκριτικών, των ανατολικών γλωσσών και της συγκριτικής γλωσσολογίας του Πανεπιστημίου του Βερολίνου.

Από αυτή τη θέση προχώρησε στη συγγραφή διαφόρων έργων που προωθούσαν τις σανσκριτικές σπουδές στην πατρίδα του, όπως μια σανσκριτική γραμματική το 1827 (επανεκδόθηκε το 1832 και το 1834) και ένα λατινοσανσκριτικό λεξικό (1830), ενώ κυριότερο έργο του είναι το *Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen* (ελλ: «Συγκριτική γραμματική της σανσκριτικής, ζενδικής, ελληνικής, λατινικής, λιθουανικής, γοτθικής και γερμανικής») που κυκλοφόρησε σε πολλές εκδόσεις από το 1833 μέχρι το 1852. Παράλληλα δημοσίευσε πολλές μονογραφίες περί διαφόρων γλωσσικών θεμάτων.

Απεβίωσε τον Οκτώβριο του 1867 στο Βερολίνο.

## Αποτίμηση
Ο Μποπ αναγνωρίζεται ως ο ιδρυτής της συγκριτικής γλωσσολογίας. Ασχολήθηκε ενδελεχώς με την ινδική γραμματεία και διαπίστωσε τη συγγένεια των ινδοευρωπαϊκών γλωσσών τόσο στις ρίζες όσο και στις καταλήξεις των λέξεων. Επιπλέον, ήταν ο πρώτος γλωσσολόγος που έπεισε με το έργο του την επιστημονική κοινότητα για τη συμπερίληψη της αλβανικής γλώσσας στην οικογένεια των ινδοευρωπαϊκών.

## Βιβλιογραφία

* Ζιάκας, Γρηγόριος Δ. (2008) [2006]. Ζιάκα, Αγγελική Γρ., επιμ. *Θρησκείες και πολιτισμοί της Ασίας. Ινδοϊσμός, Ταοϊσμός, Κομφουκισμός, Βουδισμός, Θιβέτ και Ιαπωνία* (β΄ έκδοση). Αθήνα: Εκδόσεις Κορνηλία Σφακιανάκη.
*Elsie, Robert (2010). *A Biographical Dictionary of Albanian History* (β΄ έκδοση). Scarecrow Press.

## Παραπομπές


Κατηγορία:Γερμανοί γλωσσολόγοι
Κατηγορία:Γερμανοί συγγραφείς
Κατηγορία:Γερμανοί πανεπιστημιακοί
Κατηγορία:Ινδοευρωπαϊστές
Μεσορράχη Παλαμά Καρδίτσας

*Για το συνώνυμο οικισμό στο νομό Καρδίτσας δείτε το λήμμα: [[Μεσορράχη Μουζακίου Καρδίτσας]]*

Η **Μεσορράχη** Παλαμά είναι ημιορεινό χωριό της Θεσσαλίας στην Καρδίτσα, σε υψόμετρο 280 μέτρων.

## Γενικά στοιχεία
Η Μεσορράχη βρίσκεται στα βορειοανατολικά όρια του νομού με το νομό Τρικάλων. Απέχει περίπου 14 χιλιόμετρα  Α.-ΒΑ. από τον  Παλαμά, 30 χιλιόμετρα ΒΑ. από την Καρδίτσα και 26 χιλιόμετρα ΝΔ. από τη Λάρισα. Η παλιά ονομασία του χωριού ήταν *Δουβλατάν* και με το όνομα αυτό αναφέρεται το 1883 να προσαρτάται στον τότε  δήμο Φύλλου που ανήκε στο νομό Τρικκάλων. Το 1928 μετονομάζεται σε Μεσορράχη. Σύμφωνα με το σχέδιο Καλλικράτης μαζί με το Πέτρινο αποτελούν την τοπική κοινότητα Πετρίνου που υπάγεται στη δημοτική κοινότητα Φύλλου του δήμου Παλαμά και σύμφωνα με την απογραφή 2011 έχει πληθυσμό 6 κατοίκους.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Κυνανθρωπία

Η **κυνανθρωπία** είναι, στην ιατρική, η παθολογική αυταπάτη των πραγματικών ατόμων ότι είναι σκύλοι, και στην ανθρωπολογία και τη λαογραφία, η υποτιθέμενη άσκηση μαγείας της αλλαγής μορφής μεταξύ σκυλίσιας και ανθρώπινης μορφής εναλλάξιμα, ή η κατοχή συνδυασμένων κυνοειδών και ανθρώπινων ανατομικών χαρακτηριστικών, μια μορφή της θηριανθρωπίας.

Οι Έλληνες έχουν μιλήσει για την κυνανθρωπία. Ο όρος υπήρχε τουλάχιστον από το 1901, όταν είχε εφαρμοστεί στους μύθους από την Κίνα για ανθρώπους που μετατρέπονται σε σκύλους, σκύλους που μετατρέπονται σε ανθρώπους, και τις σεξουαλικές σχέσεις μεταξύ ανθρώπων και κυνοειδών (Ντε Γρόοτ [De Groot], 184). Μετά τη λυκανθρωπία, η κυνανθρωπία είναι ο πιο γνωστός όρος για μια συγκεκριμένη ποικιλία της θηριανθρωπίας.

Ο κυνάνθρωπος είναι επίσης γνωστός στο Τιμόρ. Περιγράφεται ως αλλάσσων μορφής ανθρώπου/σκύλου που είναι επίσης ικανός να μεταμορφώσει άλλους ανθρώπους σε ζώα παρά τη θέλησή τους. Σε αυτές τις μεταμορφώσεις γίνονται συνήθως θηράματα, όπως κατσίκες, έτσι ώστε ο κυνάνθρωπος να τους καταβροχθίζει χωρίς να ανακαλυφθεί το έγκλημα (Ρόουζ [Rose], 390).

## Δείτε επίσης
*Κυνοκεφαλία
*Κλινική λυκανθρωπία
*Μεταμόρφωση
*Θηριανθρωπία
*Λυκάνθρωπος
*Γατάνθρωπος

## Παραπομπές


## Εξωτερικοί σύνδεσμοι
* www.enotes.com/topic/Cynanthropy

Κατηγορία:Διαταραχές παραισθήσεων
Μεσορράχη Μουζακίου Καρδίτσας

*Για το συνώνυμο οικισμό στο νομό Καρδίτσας δείτε το λήμμα: [[Μεσορράχη Παλαμά Καρδίτσας]]*

Η **Μεσορράχη** Μουζακίου είναι οικισμός της Οξυάς στην Καρδίτσα, ο οποίος βρίσκεται προς τα δυτικά όρια του νομού και απέχει 22 χιλιόμετρα νοτιοδυτικά από το Μουζάκι, 48 χιλιόμετρα δυτικά από την Καρδίτσα και 44,5 χιλιόμετρα νοτιοδυτικά από τα Τρίκαλα. Αναφέρεται επίσημα το 1981 όταν προσαρτήθηκε στην τότε κοινότητα Οξυάς. Σύμφωνα με το σχέδιο Καλλικράτης ανήκει στην τοπική κοινότητα Οξυάς που υπάγεται στη δημοτική κοινότητα Μουζακίου του δήμου Μουζακίου και σύμφωνα με την απογραφή 2011 έχει πληθυσμό 37 κατοίκους.

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Ο Ταξιδιώτης της Βροχής

***Ο Ταξιδιώτης της Βροχής*** (γαλλικά: Le Passager de la pluie) είναι αστυνομικό δράμα του 1970 σε σκηνοθεσία Ρενέ Κλεμάν και σε μουσική του Φρανσίς Λαι. Πρωταγωνιστούν ο Τσαρλς Μπρόνσον στο ρόλο του Χάρι Ντομπς και η Μαρλέν Ζομπέρ στο ρόλο της Μέλυ.

## Πλοκή
Η Μέλυ, που είναι πρόσφατα παντρεμένη με τον Τόνι, έναν πλοηγό που εργάζεται σε αεροπορική εταιρεία, βρίσκεται σε ένα μαγαζί και ψάχνει να βρει ένα φορέμα να αγοράσει για έναν γάμο που θέλει να πάει. Εκεί βλέπει έναν παράξενο άνθρωπο να κατεβαίνει από ένα λεωφορείο. Ξαφνικά βλέπει τον άντρα να την κοιτά περιέργα. Όταν πηγαίνει στο σπίτι της, ο άντρας θα μπει μέσα στο σπίτι της, θα την δέσει και θα την βιάσει. Συνειδητοποιώντας αφού έχει απελευθερωθεί ότι ο άντρας είναι ακόμα μέσα στο σπίτι, παίρνει ένα όπλο και τον σκοτώνει. Στη συνέχεια, θα πάρει το πτώμα και με το αυτοκίνητό της θα πάει σε μια ερημική παραλία και πάνω από ένα βράχο θα πετάξει το πτώμα του στη θάλασσα. Όταν επιστρέψει στο σπίτι της αποφασίζει να μην πει τίποτα στον σύζυγό της  όταν αυτός επιστρέψει το ίδιο βράδυ.

Την επόμενη μέρα στο γάμο ένας απρόσκλητος Αμερικανός, ονομάτι Χάρι Ντομπς, μιλά σε αυτήν. Ένα πτώμα έχει βρεθεί και ο ίδιος ισχυρίζεται πως η Μέλυ τον σκότωσε, το οποίο η ίδια το αρνείται. Μια ημέρα μετά από  αυτό, όταν ο σύζυγός της είναι μακριά και πάλι, ο Ντομπς θα μπει στο σπίτι και θα αρχίσει τις ερωτήσεις στη Μέλυ. Η ίδια αρχίζει να σκέφτεται ότι ο βιαστής της είχε επιχείρηση με τον Τόνι, ενδεχομένως να συνδέονται με ναρκωτικά και γι' αυτό ο Ντομπς είναι τόσο επίμονος. Πηγαίνει μαζί του στην τράπεζα και με ότι χρήματα έχει η ίδια τα προσφέρει σ 'αυτόν. Ο Ντομπς  δεν θέλει τα χρήματα της, αλλά μόνο την αλήθεια.

## Διανομή ρόλων
*Μαρλέν Ζομπέρ - Μελανχόλυ "Mέλυ" Mάου
*Τσαρλς Μπρόνσον - Χάρι Ντομπς
*Άννι Κόρντι - Ζουλιέτ
*Κορίν Μαρσό - γυναίκα 
*Τζιλ Αιρλαντ - Νικόλ
*Ζαν Πιάτ - κύριος Αρμάν 
*Γκαμπριέλ Τίντι - Τόνι 
*Ζαν Γκαβέν - Τουσώ 
*Μαρκ Μάτσα ως ο ξένος (Mακ Γκάφιν)

## Υποδοχή
### Κριτικές
Η ταινία απέσπασε θετικές κριτικές κατά την κυκλοφορία της από τους Γάλλους κριτικούς.
 
Η L’Express έγραψε:

 
Η Le Figaro έγραψε: 

Η Le Monde έγραψε: 

 
Η France-soir έγραψε: 

Η L’Humanité έγραψε: 

### Διακρίσεις
Η ταινία κέρδισε το Ειδικό Βραβείο Νταβίντ ντι Ντονατέλο το 1970 και τη Χρυσή Σφαίρα Καλύτερης Ξενόγλωσσης Ταινίας το 1971.

## Παραπομπές


## Εξωτερικοί σύνδεσμοι
*

Κατηγορία:Γαλλικές ταινίες της δεκαετίας 1970
Κατηγορία:Γαλλικές αστυνομικές δραματικές ταινίες
Κατηγορία:Ταινίες του 1970
Κατηγορία:Βιασμός σε ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Ρενέ Κλεμάν
Κατηγορία:Γαλλικές ψυχολογικές θρίλερ ταινίες
Κατηγορία:Ταινίες γυρισμένες στη Γαλλία
Κατηγορία:Γαλλόφωνες ταινίες
Marriott International

Η **Marriott International** είναι αμερικανική πολυεθνική εταιρία που διαχειρίζεται και παρέχει προνόμια σε χιλιάδες ξενοδοχεία και γενικά χώρους διαμονής. Ιδρύθηκε από τον J. Willard Marriott το 1927. Τώρα η εταιρία διοικείται από τον γιο του, τον Μπιλ Μάριοτ και τον διευθύνοντα σύμβουλο Άρνε Σόρενσον.

Με έδρα Βηθεσδά στη μητροπολιτική περιοχή της Ουάσινγκτον, Η Marriott International είναι η μεγαλύτερη ξενοδοχειακή αλυσίδα στον κόσμο. Διαθέτει πάνω από 6.500 ιδιοκτησίες σε 127 χώρες και περιοχές σε όλο τον κόσμο και πάνω από 1.2 εκατομμύρια δωμάτια (Σεπτέμβριος 2017).
thumb|Τοποθεσίες των ξενοδοχείων που ανήκουν στην Marriott International παγκοσμίως (Μάρτιος 2018)|alt=|left
[thumb|Ξενοδοχείο της Marriott International στο [Λος Άντζελες|alt=|left]]

## Πηγές


Κατηγορία:Εταιρείες ιδρυθείσες στα 1820s
The Originals (3ος κύκλος)

Το ***[[The Originals]]*** (ελλ. απόδοση *Οι Αρχέγονοι*) είναι αμερικανική υπερφυσική δραματική σειρά φαντασίας, η οποία ανανεώθηκε για τρίτο κύκλο επεισοδίων από το κανάλι The CW στις 11 Ιανουαρίου 2015. Έκανε πρεμιέρα στις 8 Οκτωβρίου 2015 και ολοκληρώθηκε στις 20 Μαΐου 2016, έπειτα από 22 επεισόδια.

## Ηθοποιοί και χαρακτήρες
### Βασικοί
*Τζόζεφ Μόργκαν ως Νίκλαους "Κλάους" Μάικλσον
*Ντάνιελ Γκίλλις ως Ελάιτζα Μάικλσον
*Φοίμπι Τόνκιν ως Χέιλυ Μάρσαλ-Κέννερ
*Τσαρλς Μάικλ Ντέηβις ως Μαρσέλους "Μαρσέλ" Τζερράρντ
*Λία Πάιπς ως Καμίλ "Κάμι" Ο'Κόννελ
*Ντανιέλ Κάμπελ ως Νταβίνα Κλαιρ
*Γιουσούφ Γκέιτγουντ ως Βίνσεντ Γκρίφιν
*Ράιλυ Βόλκελ ως Φρέια Μάικλσον

### Επαναλαμβανόμενοι
*Ναθάνιελ Μπουζόλιτς ως Κολ Μάικλσον
*Άντριου Λις ως Λούσιαν Καστλ
*Όλιβερ Άκλαντ ως Τρίσταν ντε Μαρτέλ
*Ρεμπέκα Μπρηντς ως Ωρόρα ντε Μαρτέλ
*Κάσπαρ Ζέιφερ ως Φιν Μάικλσον
*Τζέισον Ντόρινγκ ως ντετέκτιβ Ουίλ Κίννυ
*Στέφανι Κλου ως Αλέξις
*Τζόυς Τι Μπρου ως Κάρα Νουέν
*Νέιθαν Πάρσονς ως Τζάκσον Κέννερ
*Λώρενς Κάο ως Βαν Νουέν
*Στήβεν Κρούκερ ως Τζόσουα "Τζος" Ρόζα
*Τρέισι Ίφιτσορ ως Άια Αλ-Ρασίντ
*Χέιλυ Ραμ ως Αριάν

### Guest
*Τζέιλεν Μουρ ως Μοχίντερ
*Μέιζι Ρίτσαρντσον-Σέλλερς ως Ίβα Σινκλαίρ (αρχικά κατειλημμένη από Ρεμπέκα Μάικλσον)
*Άντουαν Μιλλς ως Άντον
*Ντέμπρα Μούνεϋ ως Μαίρυ Ντουμά
*Ρεμπέκα Μπλούμχαγκεν ως Μάντισον
*Λέσλι-Ανν Χαφ ως Ρέυνα Κρουζ
*Ματ Σεντένιο ως Γκασπάρ Κορτέζ
*Τέυλορ Κόουλ ως Σοφύα Βορόνοβα
*Νταν Μάρτιν ως Χόλλις

### Ιδιαίτεροι guest
*Κλαιρ Χολτ ως Ρεμπέκα Μάικλσον
*Πωλ Ουέσλυ ως Στέφαν Σάλβατορ
*Ζακ Ρόριγκ ως Ματ Ντόνοβαν

;Σημειώσεις

## Επεισόδια

## Υποδοχή
### Τηλεθέαση

### Διακρίσεις
Για τον τρίτο κύκλο, η σειρά έλαβε δύο υποψηφιότητες στα βραβεία Teen Choice στις εξής κατηγορίες:
*Καλύτερο τηλεοπτικό φιλί με υποψηφίους τον Τζόζεφ Μόργκαν και την Λία Πάιπς
*Καλύτερος ηθοποιός σε τηλεοπτική σειρά φαντασίας/επιστημονικής φαντασίας με υποψήφιο τον Τζόζεφ Μόργκαν

## Home media
Ο τρίτος κύκλος της σειράς κυκλοφόρησε τόσο σε DVD, όσο και σε Blu ray μορφή. Στις Ηνωμένες Πολιτείες κυκλοφόρησε στις 20 Σεπτεμβρίου 2016, ενώ σε Ηνωμένο Βασίλειο και Αυστραλία κυκλοφόρησε στις 17 Οκτωβρίου 2016 και 6 Δεκεμβρίου 2017 αντίστοιχα.

## Παραπομπές


3
Μπιμπιάνα Στάινχαους

Η **Μπιμπιάνα Στάινχαους** (*Bibiana Steinhaus,* γεννημένη στις 24 Μαρτίου 1979) είναι Γερμανίδα διαιτητής ποδοσφαίρου με έδρα το Λάνγκενχαγκεν. 

## Σταδιοδρομία διαιτησίας
[εναλλ.=|αριστερά|μικρογραφία|Η Στάινχαους διευθύνει αγώνα προς τιμήν του [Μπίργκιτ Πριντς|Μπίργκτι Πριντς το 2012.]]
Πριν γίνει διαιτητής, όπως ο πατέρας της, η Στάινχαους έπαιξε ως ποδοσφαιρίστρια για τη ΣΒ Μπαντ Λάουτερμπεργκ. 

Έγινε διαιτητής του συνδέσμου *MTV Engelbostel-Schulenburg* και άρχισε να διαιτητεύει σε εθνικό επίπεδο το 1999, σφυρίζοντας σε αγώνες της *Frauen-Bundesliga.* Το 2001, άρχισε να σφυρίζει στη Ρεγκιονάλλιγκα. Το 2003, ήταν η πρώτη διαιτητής στον τελικό του Κυπέλλου γυναικών 2003, μεταξύ των 1. ΦΦΚ Φρανκφούρτης και ΦΣΡ 2001 Ντούισμπουργκ. Άρχισε να διαιτητεύει στην αντρική 2. Μπούντεσλιγκα το 2007, κάνοντας τη την πρώτη γυναίκα διαιτητή στο γερμανικό επαγγελματικό ποδόσφαιρο ανδρών. Είχε επίσης επιλεγεί για το Παγκόσμιο Κύπελλο γυναικών U20 του 2008 , το Ευρωπαϊκό Πρωτάθλημα γυναικών του 2009 και το Παγκόσμιο Κύπελλο γυναικών U20 του 2010. 

Ήταν μία από τους δεκαέξι διαιτητές που επιλέχθηκαν για το Παγκόσμιο Κύπελλο γυναικών του 2011, όπου διαιτήτευσε δύο αγώνες της φάσης ομίλων, προτού επιλεγεί για να διευθύνει τον Τελικό μεταξύ της Ιαπωνίας και των Ηνωμένων Πολιτειών. Επίσης, είχε επιλεγεί για να διευθύνει τον Τελικό γυναικών στους Θερινούς Ολυμπιακούς Αγώνες του 2012, μεταξύ της Ιαπωνίας και των Ηνωμένων Πολιτειών. 

Στις 12 Μαΐου 2017, επελέγη από την UEFA ως διαιτητής του Τελικού του Τσάμπιονς Λιγκ Γυναικών, που διεξήχθη την 1η Ιουνίου 2017 στο Κάρντιφ, μεταξύ της Λυών και της Παρί Σεν Ζερμέν. Οι βοηθοί της ήταν οι Κριστίνα Μπιέλ και Κάτριν Ραφάλσι και τέταρτος διαιτητής ο Ρίεμ Χουσσείν. Η βελγίδα διαιτητής Έλα Ντε Βρίες, είχε οριστεί ως εφεδρικός διαιτητής. 

Στις 19 Μαΐου 2017, ανακοινώθηκε ότι η Στάινχαους προβιβάστηκε ως διαιτητής στην κορυφαία κατηγορία του γερμανικού ποδοσφαίρου ανδρών, τη Μπουντεσλίγκα, για τη σεζόν 2017-18, καθιστώντας τη την πρώτη γυναίκα διαιτητή στην ιστορία του πρωταθλήματος.  

Στις 10 Σεπτεμβρίου 2017, διαιτήτευσε τον πρώτο αγώνα της στη Μπουντεσλίγκα, μια ισοπαλία 1-1 μεταξύ της Χέρτα Βερολίνου και της Βέρντερ Βρέμης. 

## Προσωπική ζωή
Ζει στο Λάνγκενχαγκεν και είναι εκπαιδευμένη αστυνομικός, έχοντας το βαθμό του Αρχιεπιθεωρητή. Τον Οκτώβριο του 2016, αναφέρθηκε ότι ήταν σε σχέση με τον Άγγλο διαιτητή, Χάουαρντ Ουέμπ.  

## Παραπομπές


## Εξωτερικοί σύνδεσμοι

* Προφίλ στο dfb.de  
* Προφίλ  στο worldfootball.net 

Κατηγορία:Γερμανοί διαιτητές ποδοσφαίρου
Κατηγορία:Γυναίκες διαιτητές ποδοσφαίρου